**Министерство на земеделието**

Проект

**Наредба за изменение и допълнение на Наредба № 21 от 2007 г. за търговия на посевен материал от зърнени култури на пазара на Европейския съюз** (обн., ДВ, бр. 1 от 2008 г.; изм., бр. 49 от 2009 г., бр. 38 от 2010 г., бр. 40 от 2012 г., бр. 74 от 2013 г., бр. 58 от 2016 г., бр. 25 от 2017 г., бр. 6 и бр. 30 от 2019 г., бр. 57 от 2020 г. и бр. 99 от 2021 г.)

**§ 1.** В допълнителните разпоредби в § 5 след думите „(ОВ, L 41, 13.2.2020 г.)” съюзът „и“ се заменя със запетая, а след (ОВ, L 81, 9.3.2021 г.) се поставя запетая и се добавя „Директива за изпълнение (ЕС) 2021/1927 на Комисията от 5 ноември 2021 година за изменение на приложения I и II към Директива 66/402/ЕИО на Съвета по отношение на изискванията за семена от хибридна пшеница, получена чрез цитоплазмена мъжка стерилност (ЦМС) (ОВ, L 393, 8.11.2021 г.) и Директива за изпълнение (ЕС) 2021/2171 на Комисията от 7 декември 2021 година за изменение на Директива 66/402/ЕИО на Съвета по отношение на теглото на партидите семена и на пробите от *Avena nuda* (ОВ, L 438, 8.12.2021 г.)”.

**§ 2.** В Приложение № 2 към чл. 4, ал. 1, т. 3 в раздел „I. Изисквания, на които трябва да отговарят зърнените култури от съответните категории по чл. 3 при полска инспекция“ се правят следните изменения:

1. В точка 2.3 първото изречения се изменя така:

„2.3. Пространствена изолация в участъците за производство на сертифицирани семена от хибриди на *Avena nuda*, *Avena sativa*, *Avena strigosa*, *Oryza sativa* и самоопрашващи се *xTriticosecale* и култури, от които се получават сертифицирани семена от хибриди на *Hordeum vulgare, Triticum aestivum* subsp. *aestivum*, *Triticum aestivum* subsp. *spelta, Triticum turgidum* subsp. *durum*, чрез метод, различен от цитоплазмена мъжка стерилност (ЦМС)“.

2. Създава се точка 6.2:

„6.2. Култури, от които се получават базови и сертифицирани семена от хибриди на *Triticum aestivum* subsp. *aestivum*, *Triticum aestivum* subsp. *spelta*, *Triticum turgidum* subsp. *durum* чрез ЦМС:

а) културата трябва да отговаря на следните стандарти по отношение на разстоянията от съседни източници на цветен прашец, които могат да доведат до нежелано чуждо опрашване:

|  |  |
| --- | --- |
| Култура | Минимално разстояние |
| За женския компонент на ЦМС за производството на базови семена | 300 m |
| За производството на сертифицирани семена | 25 m |

б) културата трябва да притежава достатъчна сортова идентичност и чистота по отношение на характеристиките на компонентите си:

ба) процентът растения (като брой), които могат да бъдат разпознати като явно несъответстващи на типа, не трябва да надхвърля:

- за култури, използвани за получаване на базови семена – 0,1 % за сортоподдържащата и възстановителната линия и 0,3 % за женския компонент на ЦМС;

- за култури, използвани за получаване на сертифицирани семена – 0,3 % за възстановителната линия (R-line), 0,6 % за женския компонент на ЦМС и 1 %, ако женският компонент е самостоятелен хибрид.

бб) процентът мъжка стерилност на женския компонент трябва да бъде най-малко:

- 99,7 % за култури, използвани за получаване на базови семена;

- 99 % за култури, използвани за получаване на сертифицирани семена.

бв) спазването на изискванията от подточки ба) и бб) се проверява чрез тестване в рамките на официалния последващ контрол.

в) сертифицирани семена може да се получават чрез съвместно отглеждане на женски мъжко-стерилен компонент с мъжки компонент, който възстановява фертилността.

Забележка.До 28 февруари всяка година отговорният сертифициращ орган докладва на Комисията и на другите държави членки относно резултатите от предходната година по отношение на количеството на произведените семена от хибриди, относно съответствието на полските инспекции с приложимите изисквания и относно процента на партидите семена, които са били отхвърлени поради незадоволителни параметри за качество, както и всяка допълнителна информация, която би обосновала това отхвърляне. Това задължение за докладване се прилага до 28 февруари 2030 г.“

**§ 3.** В Приложение № 3 към чл. 4, ал. 1, т. 3 в раздел „I. Изисквания, на които трябва да отговарят семената на зърнени култури от категориите по чл. 3“ се правят следните изменения:

1. Точка 1.3 се изменя така:

„1.3. Семената (категория "сертифицирани") от хибриди на голозърнест овес (*Avena nuda*), обикновен овес (*Avena sativa*), пясъчен овес (*Avena strigosa*), ечемик (*Hordeum vulgare*), ориз (*Oryza sativa*), обикновена пшеница (*Triticum aestivum subsp. aestivum*), твърда пшеница (*Triticum turgidum* subsp. *durum*), пшеница спелта (*Triticum aestivum* subsp. *spelta*) и самоопрашващо се тритикале (*xTriticosecale*) трябва да отговарят на следните изисквания:

|  |  |
| --- | --- |
| Хибриди на: | Сортова чистота в %, не по-малко от: |
| голозърнест овес, обикновен овес, пясъчен овес, ечемик, ориз, обикновена пшеница, твърда пшеница, пшеница спелта и самоопрашващо се тритикале | 90 % |
| *Hordeum vulgare*, *Triticum aestivum* subsp. *aestivum*, *Triticum aestivum* subsp. *spelta*, *Triticum turgidum* subsp. *durum*, получени чрез ЦМС | 85 % |

Забележка. Отклоненията от мъжката фертилна линия R (възстановител на фертилността) не трябва да надвишават 2 %. Минималната сортова чистота се установява при официален последващ контрол на взетите проби. До 28 февруари всяка година отговорният сертифициращ орган докладва на Комисията и на другите държави членки относно резултатите от предходната година по отношение на количеството на произведените семена от хибриди на *Triticum aestivum* subsp. *aestivum*, *Triticum aestivum* subsp. *spelta* и *Triticum turgidum* subsp. *durum*, относно процента на партидите семена, които са били отхвърлени поради незадоволителни параметри за качество или въз основа на резултатите от тестването в рамките на официалния последващ контрол, както и всяка допълнителна информация, която би обосновала това отхвърляне. Това задължение за докладване се прилага до 28 февруари 2030 г.“

2. Точка 1.5 се изменя така:

„1.5. При сертифициране на семена от хибриди на ръж (*Secale cereale*) и на получени чрез ЦМС хибриди на ечемик (*Hordeum vulgare*), обикновена пшеница (*Triticum aestivum* subsp. *aestivum*), пшеница спелта (*Triticum aestivum* subsp. *spelta*), твърда пшеница (*Triticum turgidum* subsp. *durum*) като "сертифицирани семена" се прилагат следните условия:

а) да бъдат взети предвид резултатите от официалния последващ контрол (грунтов контрол) на базовите семена, компоненти на хибрида;

б) грунтовият контрол (чрез полски парцелни изпитвания) да се извършва на официално взети проби от базови семена;

в) грунтовият контрол да се провежда и отчита по време на вегетацията на семепроизводствения посев, заявен за сертификация на хибридни семена;

г) резултатите от грунтовия контрол трябва да показват съответствие на базовите семена от съответния компонент с изискванията за автентичност и чистота по отношение на неговите характеристики, включително и стерилността.“.

**§ 4.** Навсякъде в наредбата думите „Министерството на земеделието, храните и горите“, „министъра на земеделието, храните и горите“ и „министърът на земеделието, храните и горите“ се заменят съответно с „Министерството на земеделието“, „министъра на земеделието“ и „министърът на земеделието“, а абревиатурата „МЗХГ“ се заменя с „МЗм“.

**Заключителна разпоредби**

**§ 5.** Наредбата влиза в сила от деня на обнародването ѝ в „Държавен вестник“, с изключение на § 2 и § 3, които влизат в сила от 1 септември 2022 г. и се прилагат до 31 август 2029 г.

**Д-Р ИВАН ИВАНОВ**

*Министър на земеделието*